OpenLLM-France/wikimedia huggingface dataset:
# Districte de Chamoli

El districte de Chamoli és una divisió adminbistrativa de l'estat d'Uttarakhand a l'Índia, amb capital a Gopeshwar. La superfície és de 7520 km² i la població de 370.360 habitants.
Administrativament estava format per 6 tehsils, 9 blocks, 552 gramsabha, 1233 pobles, 2 nagar palika, 4 nagar panchayat i 5 thanes o estacions de policia.
Blocks :
* Joshimath
* Dasoli
* Pokhari
* Ghat
* Karnaprayag
* Tharali
* Narayanbagar
* Dewal
* Gairsain
Tehsils:
* Joshimath
* Chamoli
* Pokhari
* Karnaprayag
* Tharali
* Gairsain
El districte es va separar del districte de Pauri Garhwal el 24 de febrer de 1960. L'octubre de 1997 dos tehsils complets i part de dos blocks de desenvolupament van formar el nou districte de Rudarprayag.

## Vegeu també

* Parc Nacional de la Vall de les Flors.

## Enllaços externs

* Portal del districte
# Puig Ventós (Vilallonga de Ter)

El Puig Ventós és una muntanya de 1.247 metres que es troba al municipi de Vilallonga de Ter, a la comarca catalana del Ripollès.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Ratolí marsupial cuaprim

El ratolí marsupial cuaprim (Sminthopsis murina) és un marsupial dasiúrid. Té una mida corporal mitjana de 7-12 cm, amb una cua de 5,5-13 cm. Els mascles pesen 25-40,8 grams i les femelles 16,5-25,4 grams.
S'alimenta de manera oportunista d'artròpodes, amb una preferència per les arnes i els escarabats.
Espècies vivents de dasiüromorfs :
Regne Animalia · Embrancament Chordata · Classe Mammalia · Infraclasse Metatheria :
Família Dasyuridae, subfamília Dasyurinae :
Família Dasyuridae, subfamília Sminthopsinae :
Família Myrmecobiidae :
# Borrelles

Borrelles és un mas situat al municipi de Clariana de Cardener, a la comarca catalana del Solsonès.
# Bhalusna

Bhalusna fou un estat tributari protegit a l'agència de Mahi Kantha a la regió de Gujarat, presidència de Bombai situat a 23° 50′ 30″ N, 72° 50′ 00″ E﻿ / ﻿23.84167°N,72.83333°E﻿ / 23.84167; 72.83333.
La superfície era de 153 km² i la població el 1881 de 3.548 habitants (el 1901 eren només 2.226 en 9 pobles) Produïa blat, mill, canya de sucre, i moresc indi. Els ingressos s'estimaven vers 1900 en 1.277 rúpies
L'estat estava governat per un hindú de la casta Kochuvan Koli, amb títol de thakur (noble). La successió es regia per la primogenitura. El 1881 no tenia sanad d'adopció però probablement el va obtenir després. El tribut que pagava era de 1163 rúpies a l'estat d'Idar.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Cantó de La Couronne

El cantó de La Couronne és un cantó francès del departament del Charente, situat al districte d'Angulema. Té 7 municipis i el cap és La Couronne.

## Municipis

* Fléac
* La Couronne
* Nersac
* Puymoyen
* Roullet-Saint-Estèphe
* Saint-Michel
* Vœuil-et-Giget

## Història

Llista dels consellers generals successius :
| Data d'elecció | Identitat | Partit |
| 1970-1988 | Angel Motard | SFIO, després PS |
| 1988-1994 | Jean-Paul Kerjean | UDF-CDS |
| 1994-2001 | Bernard Desbordes | PS, després MDC |
| 2001-2008 | Patrick Fontanaud | Les Verts |
| 2008- | Jean-François Dauré | PS |
| les dades anteriors no són pas conegudes ||||
# Puig Xoriguer

El Puig Xoriguer és una muntanya de 808 metres que es troba al municipi de Ripoll, a la comarca catalana del Ripollès.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Ratolí marsupial d'Archer

El ratolí marsupial d'Archer (Sminthopsis archeri) és un ratolí marsupial descrit per Van Dyck el 1986. Les parts superiors del seu cos són de color castany. La llargada total és de 167-210 mm, dels quals 85-105 del musell a l'anus i 82-105 mm de la cua. Les potes posteriors mesuren 17-20 mm, les orelles 17-21 mm i l'animal en general pesa 15-20 grams.
Espècies vivents de dasiüromorfs :
Regne Animalia · Embrancament Chordata · Classe Mammalia · Infraclasse Metatheria :
Família Dasyuridae, subfamília Dasyurinae :
Família Dasyuridae, subfamília Sminthopsinae :
Família Myrmecobiidae :
# Bija

Bija (o Beja) fou un estat tributari protegit, del grup de les muntanyes de Simla, avui Himachal Pradesh, a l'Índia i abans sota dependència del govern del Panjab. La superfície era de 13 km² i el formaven 33 pobles amb una població el 1881 de 1158 habitants i el 1901 de 1.131, dos terços hindús i un terç sikhs.
El sobirà portava el títol de thakur, era de casta rajput i tenia les terres en sanad de confirmació concedit al thakur Man Chand el 4 de setembre de 1815 a canvi d'un tribut per pagar les despeses de la protecció britànica. Rebia una subvenció de deu lliures a l'any pel cantonment (aquarterament) britànic de Kasauli. Disposava d'un exèrcit de 20 homes (inclosa la policia) i pagava un tribut de 18 lliures el 18% dels ingressos de l'estat. Pratap Chand va governar després de Man Chand, del 1817 al 1841. Del 1841 i fins al 1905 va governar Udai Chand (net de Man Chand) i a la seva mort el va succeir el seu fill menor d'edat Purand Chand. El seu fill i successor fou Lakshmi Chand.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
Viccionari
# Cantó de Jarnac

El cantó de Jarnac és un cantó francès del departament del Charente, situat al districte de Cognac. Té 14 municipis i el cap és Jarnac.

## Municipis

* Bassac
* Chassors
* Fleurac
* Foussignac
* Houlette
* Jarnac
* Julienne
* Les Métairies
* Mérignac
* Nercillac
* Réparsac
* Sainte-Sévère
* Sigogne
* Triac-Lautrait

## Història

Llista dels consellers generals successius :
| Data d'elecció | Identitat | Partit |
| 1945-1951 | Maurice Marcilhacy | |
| 1951-1985 | Pierre Marcilhacy | Divers droite, després divers gauche |
| 1985-199. | Maurice Voiron | UDF-CDS |
| 199.-1998 | Pierre Bujeaud | UDF-FD |
| 1998- | Jean-Pierre Denieul | PS |
| les dades anteriors no són pas conegudes ||||
# Districte de Darbhanga

El districte de Darbhanga és una divisió administrativa de Bihar amb capital a Darbhanga a la divisió de Darbhanga.
Hi ha quatre conques principals: el Baghmati, el Petit Baghmati, el Kamla i el Tiljuga.
La superfície és de 2279 km² i la població és de 3.285.493 (2001).
Administrativament està format per tres subdivisions (Darbhanga Sadar, Benipur and Biraul), dividides en 18 blocks de desenvolupament: Darbhanga, Jale, Singhwara, Keoti, Manigachhi, Tardih, Alinagar, Benipur, Bahadurpur, Hanuman Nagar, Hayaghat, Baheri, Biraul, Ghanshyampur, Kiratpur, Gaura Bauram, Kusheswarasthan i Kusheswarasthan East. Hi ha també 329 Panchayats, 1269 pobles i 23 comissaries de policia.

## Història

Antigament formà part del regne de Mithila, passant després als pala i als sena. Fou conquerit per Muhammad-i-Bakhtyar Khilji el 1203 però des de la meitat del segle xiv va estar governat per una dinastia local de reis bramans fins que fou conquerit pels mogols el 1556. La família més important del districte foren els rajes de Dharaur (després arruïnats durant el domini britànic) i els rajes de Darbhanga (vegeu Darbhanga Raj). El districte formava part de la suba de Bihar, sarkar de Tirhut, quan va passar a la Companyia Britànica de les Índies Orientals el 1765; el 1782 Tirhut amb Hajipur fou convertit en col·lectorat (districte) i fou dividit en dos districtes el 1875, el districte de Muzaffarpur i el de Darbhanga.
El districte tenia una superfície de 8671 km² i la següent població: 2.136.898 (1872), 2.630.496 (1881), 2.801.955 (1891), 2.912.611 (1901). Estava format per tres subdivisions; Darbhanga, Madhubani i Samastipur. Les ciutats principals eren Darbhanga (capital), Madhubani, Rusera i Samastipur. La subdivisió de Darbhanga mesurava 3.170 km² i la població (1901) era d'1.065.595 habitants; la capital era igualment Darbhanga (població el 1901 66.244) i la segona ciutat era Rusera (10.245), i a més hi havia 1.306 pobles.

## Enllaços externs

* Darbhanga district website (anglès)
# Puig Torró

El Puig Torró és una muntanya de 171,5 metres al municipi de Torroella de Montgrí, a la comarca catalana del Baix Empordà.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Roques d'en Mercer

Les Roques d'en Mercer és un aflorament rocós de poca prominència, amb una altura de 1.955 metres que es troba a la carena que baixa del Costabona cap a la Collada Fonda, entre els municipis de Molló i de Setcases, a la comarca catalana del Ripollès.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
* ↑ «roques d’en Mercer | enciclopedia.cat». [Consulta: 2 novembre 2022].
# Campilobacterals

Els campilobacterals (Campylobacterales) són un ordre de proteobacteris. Formen la subdivisió èpsilon, juntament amb la petita família de les nautiliàcies.

## Vegeu també

Helicobàcter
Helicobacter pylori
Campylobacter jejuni
# Lluís Puntis i Pujol

Lluís Puntis i Pujol (1930 - 21 de març de 2014) va ser un excursionista i dirigent esportiu català, que fou president del Centre Excursionista de Catalunya.
Exercí com a president del Centre Excursionista de Catalunya durant dos mandats consecutius, entre 1976 i 1980, i entre 1980 i 1984. Durant el seu mandat, es dugué a terme la restauració i ampliació del vell local del carrer Paradís, i s'incorporà una nova instal·lació per incloure l'arxiu fotogràfic del CEC, en el qual es conserven uns 30.000 clixés, incloses les col·leccions dels primers excursionistes. En substitució dels vells refugis de muntanya, es construïren les noves construccions del Refugi d'Amitges i del Refugi de Ventosa i Calvell, i es condicionà Refugi d'Ulldeter, mentre s'iniciaven les obres de recuperació del Xalet-Refugi UEC La Molina. A partir del 2014 s'incorpora a l'Arxiu Fotogràfic del CEC el seu fons personal, que rebrà el nom de "Fons Puntís Pujol (1930-2014)". També fou soci, des de 1975, de la Societat Catalana de Geografia de l'Institut d'Estudis Catalans, i participà en diverses juntes de la Societat.

## Referències

* ↑ «Lluís Puntís i Pujol». La Vanguardia, 23-03-2014 [Consulta: 17 maig 2020].
* 1 2 «.xml Lluís Puntis i Pujol». Gran Enciclopèdia Catalana. Barcelona: Grup Enciclopèdia Catalana.
* ↑ «Lluís Puntís Pujol, elegido presidente del Centre Excursionista de Catalunya». La Vanguardia (Hemeroteca), 08-12-1976, pàg. 44 [Consulta: 17 maig 2020].
* ↑ «Lluís Puntis, reelegido presidente de CEC». La Vanguardia (Hemeroteca), 03-12-1980, pàg. 51 [Consulta: 17 maig 2020].
* ↑ D., L. «Lluís Puntís deja atras una labor de ocho años en el Centre Excursionista». La Vanguardia (Hemeroteca), 14-12-1984, pàg. 50 [Consulta: 17 maig 2020].
* ↑ «Memòria d'activitats de l'AFCEC i Memòria d'activitats de l'AHCEC». Memòries de del Centre Excursionista de Catalunya. Centre Excursionista de Catalunya, 2015, pàg. 13-16 [Consulta: 17 maig 2020].
* ↑ «Quadre de fons del AHCEC: 036 Lluís Puntís i Pujol (1930-2014)». CEC. [Consulta: 17 maig 2020].
* ↑ «Lluís Puntís i Pujol». Societat Catalana de Geografia. [Consulta: 17 maig 2020].
* ↑ «Directori de socis de la Societat Catalana de Geografia el dia 31 de desembre de 1991». Institut d'Estudis Catalans. [Consulta: 17 maig 2020].
# Josep Maria Sala i Albareda

Josep Maria Sala Albareda (Barcelona, 22 de maig de 1927 - 25 de desembre de 2019) va ser un esquiador, escalador i directiu esportiu català.
Químic diplomat i agent comercial, va ser soci del Centre Excursionista de Catalunya (CEC) des de 1945, i també de la Unió Excursionista de Catalunya i del Club Alpí Francès. Va començar a practicar l'esquí l'any 1943. Durant la dècada del 1950 va començar a fer les primeres ascensions hivernals al Gran Bachimala i a l'Eriste, i el 1955 va protagonitzar una travessa integral amb esquís pels Pirineus. També recorregué tot l'arc dels Alps, feu la volta al massís de l'Huayhuash al Perú, ascendí el Gran Teton, i visità Sierra Nevada (Estats Units), i feu un tresc a l'Annapurna, al Nepal. Impulsà el primer ral·li d'esquí d'alta muntanya (1959), la construcció del Refugi d'Amitges i del Pere Borés i la readmissió del CEC a la Unió Internacional d'Associacions d'Alpinisme. El desembre de 1984 fou sescollit, substituint a Lluís Puntis i Pujol, president del Centre Excursionista de Catalunya, entitat que presidiria fins a l'any 1992. Fou un dels promotors i vicepresident (1995-97) de la Mountain Wilderness Catalunya. Com a membre d'honor del Centre Acadèmic d'Escalada, el 1960 rebé la medalla de plata de la Federació Espanyola de Muntanyisme i el 1995 la medalla de Forjador de la Història Esportiva de Catalunya.

## Referències

* ↑ Ribas, Miquel, Miquel. «Muere Josep Maria Sala i Albareda, expresidente del CEC y precursor del esquí de montaña» (en castellà), 27-12-2019. [Consulta: 30 desembre 2019].
* 1 2 3 «Josep Maria Sala Albareda». Enciclopèdia de l'esport català. Barcelona: Grup Enciclopèdia Catalana. [Consulta: 9 març 2018].
* 1 2 Estruga, Agustí «Josep Maria Sala Albareda». Vèrtex. Federació d'Entitats Excursionistes de Catalunya, Núm. 211, Març-abril 2007 [Consulta: 9 març 2018].
* ↑ S., L. «Declaraciones del presidente del Centre Excursionista de Catalunya. Sala: -“Una entidad pionera del turismo catalán». La Vanguardia (Hemeroteca), 07-01-1987, pàg. 27 [Consulta: 9 març 2018].
* ↑ Cabanillas, M. «Nuevo inquilino en la jefatura del “Centre” de la calle Paradís Sala Albareda, presidente del C.E.C.». El Mundo Deportivo, 12-12-1984 [Consulta: 9 març 2018].
# Lucas di Grassi

Lucas di Grassi (São Paulo, 11 d'agost de 1984) és un pilot de curses automobilístiques brasiler.
Va disputar la temporada 2010 de Fórmula 1 amb l'escuderia britànica Virgin-Cosworth. El seu millor resultat va ser la 14a posició obtinguda a Malàisia. Anteriorment, havia competit en les GP2 Series, on havia terminat 3 temporades seguides al podi general. Des de 2014, competeix en Fórmula E, competició que va guanyar la temporada 2016-17.

## Referències

* ↑ «Di Grassi joins new Virgin team» (en anglès). BBC, 15-12-2009.
* ↑ «Malaysia race analysis - Red Bull back in the hunt» (en anglès). The Official F1™ Website, 04-04-2010. Arxivat de l'original el 2010-04-07. [Consulta: 21 desembre 2024].
* ↑ Panzariu, Ovidiu. «Lucas di Grassi Makes Racing Engineering Switch for 2009» (en anglès). Autoevolution, 27-02-2009. Arxivat de l'original el 2017-12-11. [Consulta: 21 desembre 2024].
* ↑ Lumb, Tim. «Vergne wins season finale, di Grassi crowned champion» (en anglès). Read Motorsport, 30-07-2017. [Consulta: 21 desembre 2024].

## Enllaços externs

* Web oficial
# Strigocuscus

Strigocuscus és un gènere de marsupials de la família dels falangèrids. El gènere inclou dues espècies:
* Cuscús petit de Sulawesi (Strigocuscus celebensis)
* Cuscús de les illes Banggai (Strigocuscus pelengensis)
Espècies vivents de diprotodonts :
Regne Animalia · Embrancament Chordata · Classe Mammalia · Infraclasse Metatheria :
Subordre Vombatiformes :
Subordre Phalangeriformes (continua més avall) :
Subordre Phalangeriformes (continua més amunt) :
Subordre Macropodiformes (continua més avall) :
Subordre Macropodiformes (continua més amunt) :
# Sambar

El sambar (Cervus unicolor) és una espècie de cérvol de mida mitjana i pelatge castany que viu al sud-est asiàtic i ha estat introduïda a Austràlia.
Fa entre 170 i 270 cm de llarg i 125 cm d'alçada, amb una cua de 22-35 cm de llarg. El seu pes oscil·la entre 150 i 315 kg. Només els mascles tenen banyes, que arriben fins a un metre de llarg. Se n'han identificat sis subespècies.
S'alimenta d'herba, fulles i fruita. Viu als boscos i és un animal solitari excepte a l'època del zel, quan cada mascle prova de formar un harem, que després defensarà intensament.
Entre els seus predadors més comuns hi ha el tigre, el lleopard, el llop i el cuó.
Espècies vivents d'artiodàctils (sense comptar els cetacis) :
Regne: Animalia  · Embrancament: Chordata  · Classe: Mammalia  · Infraclasse: Eutheria  · Superordre: Laurasiatheria :
Subordre Ruminantia :
Família Cervidae :
Família Bovidae :
Família Bovidae (subfamília Caprinae) :
Família Bovidae (subfamília Bovinae) :
Família Bovidae (subfamília Antilopinae) :
Subordre Suina :
Subordre Tylopoda :
Clade Whippomorpha :
# Barranc de Sirès

El Barranc de Sirès és un barranc afluent de la Noguera Ribagorçana. Es forma dins del terme ribagorçà d'administració aragonesa de Bonansa, prop del poble de Sirès, i passa després a l'antic terme del Pont de Suert, a ponent mateix del poble.
# Flatus vocis

Flatus vocis és una frase atribuïda a John Roscelin per Anselm de Canterbury i significa: una alenada d'aire produïda per la veu. Aquesta és la qüestió de si els conceptes generals (els anomenats universals) són reals o no:
| « | Illi utique dialectici, qui non nisi flatum vocis putant universalis esse substantias, et qui colorem non aliud queunt intellegere quam corpus, nec sapientiam hominis aliud quam animam, prorsus a spiritualium quaestionum disputatione sunt exsufflandi. | » |
Traducció:
| « | Aquells lògics que opinen que no hi ha universals excepte com una bufada d'aire produïda per la veu,i qui no pot entendre un altre color que no sigui el del cos, ni la saviesa de l'home com una altra cosa que l'ànima, hauria de quedar totalment exclòs de la discussió de les qüestions espirituals. | » |
Anselm opinava que els universals es podien abstraure d'objectes concrets. Però és difícil determinar quina era la pròpia visió de Roscelin; Cap dels seus textos, a part d'una carta a Petrus Abelardus, ha sobreviscut, i no és segur si Anselm es refereix realment a Roscelin en la cita esmentada.
Anselm va acusar els nominalistes d'oposar un particular viu a un general sense vida. La qualitat aparentment permanent dels universals resulta ser tan fugaç com qualsevol cosa viva quan intentem captar-los utilitzant mitjans humans. En aquest sentit, Flatus vocis és un símbol de la inutilitat de les generalitzacions humanes ( vanitas ). – Des d'aquest punt de vista, qualsevol apel·lació a les idees divines havia d'aparèixer com a presumpció. Això va posar en qüestió fonamentalment la justificació tradicional de l'autoritat i va conduir a la disputa escolàstica sobre els universals.

## Referències

* ↑ 'Alè d'aire', perquè Anselm fa servir el singular ('flatum' (és a dir, el quart cas)). aquí.
* ↑ Anselmus: Epistola De Incarnatione Verbi. In: S. Anselmi Cantuariensis Archiepiscopi Opera omnia. Band 1: Continens Opera quae Prior et Abbas Beccensis composuit. Ad fidem Codicum recensuit Franciscus Salesius Schmitt. s. n., Seckau 1938, S. 281–290, hier S. 285.
# Bijli

Bijli fou un estat tributari protegit del tipus zamindari a la part nord-est del districte de Bhandara a les Províncies Centrals. La població el 1881 era de 17.437 habitants repartits en 46 pobles (sense comptar els governats pels zamindaris de Salekasa, 7 pobles, i el de Darekasa, 15 pobles) amb una superfície de 334 km².

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Cantó de La Rochelle-2

El cantó de La Rochelle-2 és un cantó francès del departament del Charente Marítim, situat al districte de La Rochelle. Compta amb part del municipi de La Rochelle.
Llista dels consellers generals successius :
| Data d'elecció | Identitat | Partit |
| 1973-1979 | Denis Praud | PS |
| 1979-1985 | André Dubosc | PRG |
| 1985-1988 | Guy Miaud | PS |
| 1988- | Marc Parnaudeau | PS |
| les dades anteriors no són pas conegudes ||||
# Sant Cebrià de Lledó (cim)

Sant Cebrià de Lledó és una muntanya de 331 metres que es troba al municipi de Cruïlles, Monells i Sant Sadurní de l'Heura, a la comarca catalana del Baix Empordà. S'hi troba el petit nucli de Sant Cebrià de Lledó, on destaca l'Església de Sant Cebrià de Lledó, també anomenada Els Metges.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Sant Bernabé (Camprodon)

El Sant Bernabé és una muntanya de 1.370 metres que es troba entre els municipis de Camprodon i de Molló, a la comarca catalana del Ripollès.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
* ↑ «Sant Bernabé | enciclopedia.cat». [Consulta: 2 novembre 2022].
# Suni (antílop)

El suni (Nesotragus moschatus) és una espècie petita d'antílop. Viu al sud-est d'Àfrica en llocs amb sotabosc dens.
El suni fa de 30-43 cm d'alt fins a les espatlles i pesa de 4.5-5.5 kg. Normalment és de color marró rogenc, més fosc a l'esquena que als seus costats i potes. El ventre, la barba i l'interior de les potes són blanques Els mascles porten banyes de 8 a 13 cm de llarg. Les femelles no en tenen.
Els sunis s'alimenten de fulles, fongs, fruits i flors, i pràcticament no els cal més aigua que la que obtenen dels aliments. Són animals més actius de nit. Neix normalment una sola cria després d'una gestació de 183 dies. Els seus depredadors són els lleons, els ocells depredadors, les serps i altres carnívors.

## Enllaços externs

* Zoo de Dallas amb fotos Arxivat 2006-05-23 a Wayback Machine.
* Webkenya Wildlife in all Kenya: Pàgina suni Arxivat 2006-05-09 a Wayback Machine.
Espècies vivents d'artiodàctils (sense comptar els cetacis) :
Regne: Animalia  · Embrancament: Chordata  · Classe: Mammalia  · Infraclasse: Eutheria  · Superordre: Laurasiatheria :
Subordre Ruminantia :
Família Cervidae :
Família Bovidae :
Família Bovidae (subfamília Caprinae) :
Família Bovidae (subfamília Bovinae) :
Família Bovidae (subfamília Antilopinae) :
Subordre Suina :
Subordre Tylopoda :
Clade Whippomorpha :
# Betazoide

Els betazoides són una raça de l'univers fictici de la sèrie Star Trek. Són criatures externament similars als humans, físicament només es diferencien en el fet que el seu iris és negre fent que sembla que només tinguin una pupil·la molt grossa, psicològicament són pacifistes i amb capacitats telepàtiques i empàtiques.

## Origen i capacitats

Van ser vistos per primera vegada en la data estel·lar 41153.7, en l'episodi «Trobada a Farpoint».
Els betazoides són éssers pacífiques, gairebé idèntics als terrestres amb l'excepció dels seus poders telepàtics i habilitats empàtiques. Els betazoides aprecien les belles arts, la literatura i la filosofia. Com tots els betazoides són telepàtics, normalment no necessiten articular els seus pensaments entre si per a comunicar-se, és una habilitat natural i la força de l'habilitat varia d'un a l'altre.
La majoria desenvolupa l'habilitat en l'adolescència, però alguns tenen habilitats telepàtiques congènitament actives, que poden causar problemes mentals severs causa de la seva incapacitat de protegir les ments dels altres. Poden reproduir-se amb humans, encara que això dilueix sovint les habilitats telepàtiques de la descendència, un cas concret és la comandant Deanna Troi. Els nens d'aquesta unió desenvolupen sovint habilitats empàtiques en lloc de les telepàtiques, tot i que encara poden comunicar-se telepàticament amb els seus pares betazoides.

## Enllaços externs

* Web oficial - Betazoides Arxivat 2010-06-16 a Wayback Machine.(anglès)
* Mundo Star Trek - Betazoides(castellà)